CELEX: C2006/060/33
Language: et
Date: 2006-03-11 00:00:00
Title: Kohtuasi C-430/05: Eelotsusetaotlus, mille esitas Simvulio tis Epikratias  31. augusti 2005.  aasta määrusega kohtuasjas Dionik Anonimi Eteria Emborias I/I, Lojismiku ke Parohhis Ipiression Mihhanografissis (Dionik A.E.) ja Ioannis Mihhail Pikulas  versus  Epitropi Kefaleagoras

11.3.2006   
            
            
               ET
            
            
               Euroopa Liidu Teataja
            
            
               C 60/16
            
         Eelotsusetaotlus, mille esitas Simvulio tis Epikratias 31. augusti 2005. aasta määrusega kohtuasjas Dionik Anonimi Eteria Emborias I/I, Lojismiku ke Parohhis Ipiression Mihhanografissis (Dionik A.E.) ja Ioannis Mihhail Pikulas versus Epitropi Kefaleagoras
   (Kohtuasi C-430/05)
   (2006/C 60/33)
   Kohtumenetluse keel: kreeka
   Euroopa Ühenduste Kohus on saanud Simvulio tis Epikratias 31. augusti 2005. aasta määrusega kohtuasjas Dionik Anonimi Eteria Emborias I/I, Lojismiku ke Parohhis Ipiression Mihhanografissis (Dionik A.E.) ja Ioannis Mihhail Pikulas v. Epitropi Kefaleagoras esitatud eelotsusetaotluse, mis saabus kohtukantseleisse 2. detsembril 2005.
   Simvulio tis Epikratias küsib Euroopa Kohtult eelotsust järgmises küsimuses:
   Kas siseriiklik seadusandja saab Euroopa Parlamendi ja nõukogu 28. mai 2001. aasta direktiivi 2001/34/EÜ, mis käsitleb väärtpaberite ametlikku noteerimist väärtpaberibörsil ja nende väärtpaberite kohta avaldatavat teavet, (1) artiklit 21 arvestades juhul, kui noteerimisprospektides esitatud teave osutub ebaõigeks või eksitavaks, kehtestada haldussanktsioone, mis on kohaldatavad mitte ainult neis noteerimisprospektides selgelt vastutavatena nimetatud isikute suhtes, vaid ka väärtpaberiturul noteeritavate väärtpaberite emitendi ning valimatult selle juhatuse liikmete suhtes, olenemata sellest, kas juhatuse liikmeid on nimetatud vastutavaks eespool mainitud tähenduses?
   
      (1)  EÜT L 184, 6.7.2001, lk 1.